Άσβιλ

Το Άσβιλ (αγγλικά: Asheville) είναι πόλη και έδρα της κομητείας Μπάνκαμ στην πολιτεία της Βόρεια Καρολίνα, των ΗΠΑ. Με πληθυσμό 94.589 κατοίκους σύμφωνα με την απογραφή του 2020 είναι η μεγαλύτερη πόλη στη δυτική Βόρεια Καρολίνα και 11η μεγαλύτερη στην πολιτεία. Η μητροπολιτική περιοχή του Άσβιλ εκτείνεται σε τέσσερις κομητείες και έχει περίπου 422.000 κατοίκους. Η πόλη είναι κτισμένη στη συμβολή των ποταμών Φρέντς Μπρόουντ και Σουανανόα, στα Απαλάχια. Ο Ερνάντο δε Σότο κατά την εξερεύνηση της περιοχής το 1540 ανέφερε ότι στη συμβολή των ποταμών υπήρχε μια κωμόπολη των Τσερόκι. Οι πρώτοι Ευρωπαίοι εγκαταστάθηκαν στην περιοχή το 1784, μετά την Αμερικανική Επανάσταση. Η κομητεία Μπάνκαμ δημιουργήθηκε το 1792 και στην απογραφή του 1800 είχε 5.812 κατοίκους. Ο οικισμός αρχικά λεγόταν Μόρισταουν, όμως το 1797 ονομάστηκε Άσβιλ προς τιμήν του κυβερνήτη της Βόρειας Καρολίνας Σάμουελ Ας. Ο σιδηρόδρομος έφτασε στην πόλη τις 3 Οκτωβρίου 1880. Οι πρώτες δεκαετίας του 20ού αιώνα ήταν περίοδος ακμής για την πόλη, η οποία κτυπήθηκε σφοδρά από την οικονομική κρίση του 1929, με την πόλη να διαθέτει το μεγαλύτερο κατά κεφαλή χρέος στη χώρα. Ακολούθησε περίοδος οικονομικής στασιμότητας, με αποτέλεσμα η πόλη να διατηρήσει πολλά από τα αρ ντεκό κτίριά της. Κτίρια Αρ Ντεκό που σώζονται στην πόλη περιλαμβάνουν το δημαρχείο και την καφετέρια S&W. Στο Άσβιλ βρίσκεται το κτήμα Μπίλμορ, το μεγαλύτερο ιδιόκτητο σπίτι στις ΗΠΑ, το οποίο κτίστηκε από τον Τζορτζ Ουάσινγκτον Βάλντερμπιντ Β΄ μεταξύ 1889 και 1895. Στην πόλη λειτουργεί περιφερειακό αεροδρόμιο. Αδελφοποιημένες πόλεις Το Άσβιλ έχει αδελφοποιηθεί με: Μπίρναμ, Σκωτία Ντανκέλ, Σκωτία Καρπενήσι, Ελλάδα Όσογκμπο, Νιγηρία Σαν Κριστόμπαλ δε λας Κάσας, Μεξικό Σωμύρ, Γαλλία Βαγιαδολίδ, Μεξικό Βλαντικαφκάς, Ρωσία Παραπομπές Εξωτερικοί σύνδεσμοι Επίσημη ιστοσελίδα